Source: https://www.ekonoom.sk/dph/zasielkovy-predaj-do-madarska/?replytocom=2387
Timestamp: 2019-09-17 01:27:33+00:00

Document:
Registrácia pri zásielkovom predaji do Maďarska
Obchodovanie v susedných krajinách je čím ďalej zaujímavejšie pre slovenské firmy, ktorým nestačí len slovenský trh, a preto exportujú do zahraničia. Takouto krajinou je aj Maďarsko so svojím obchodným trhom. Do tejto krajiny veľa slovenských firiem predáva cez internetové obchody formou zásielkového predaja rôzny tovar. O zásielkovom predaji sme už písali, kde sme sa venovali najmä obchodovaniu z hľadiska zákona DPH.
Pri zásielkovom predaji je potrebné si uvedomiť, že je povinnosťou daňovníka si sledovať obrat za každú krajinu zvlášť, do ktorej firma predáva (dodáva tovar).
V tabuľke nižšie môžete vidieť v jednotlivých krajinách výšku limitu pre dodanie tovarov.
Členský štát EÚ
Národná mena
Euro ekvivalent
Belgicko 35.000 EUR
Bulharsko 70.000 BGN 35.791 EUR
Česká republika 1.140.000 CZK 43.420 EUR
Dánsko 280.000 DKK 37.551 EUR
Nemecko 100.000 EUR
Estónsko 550.000 EEK 35.151 EUR
Grécko 35.000 EUR
Španielsko 35.000 EUR
Francúzsko 100.000 EUR
Írsko 35.000 EUR
Taliansko 35.000 EUR
Cyprus 35.000 EUR
Lotyšsko 24.000 LVL 34.433 EUR
Litva 125.000 LTL 36.203 EUR
Luxembursko 100.000 EUR
34.671 EUR
Malta 35.000 EUR
Holandsko 100.000 EUR
Rakúsko 100.000 EUR
Poľsko 160.000 PLN 40.000 EUR
Portugalsko 35 000 EUR
Rumunsko 118 000 RON 32.702 EUR
Slovinsko 35.000 EUR
Slovenská republika 35.000 EUR
Fínsko 35.000 EUR
Švédsko 320.000 SEK 33.869 EUR
a Severného Írska 70.000 GBP 79.465 EUR
Pri prekročení týchto limitov v danej krajine vzniká na základe zákona o dani z pridanej hodnoty (DPH) povinnosť sa registrovať v danej krajine pre účely dodania tovarov. Tieto hranice sú určené v rámci EÚ z dôvodu, aby DPH zostávala v krajine kam sa predáva.
Ak vaša spoločnosť obchoduje alebo predáva do Maďarska služby alebo tovar, váš obrat za kalendárny rok nemôže presiahnuť hranicu 35 195 € bez registrácie. Ak prekročíte túto hranicu tak dňom prekročenia tejto hranice vám vzniká registračná povinnosť a to na DAŇOVOM RIADITEĽSTVE V BUDAPEŠTI.
Túto registračnú povinnosť máte možnosť si vybaviť osobne v Budapešti alebo poštovou zásielkou na adresu daňového riaditeľstva.
Postup registrácie pre pridelenie DIČ v Maďarsku:
Korektné vyplnenie tlačív a ich príloh pod označením 15T201
Potvrdenie z daňového úradu o postavení slovenskej spoločnosti
Podpisový vzor – overený notárom
Plná moc ak to vybavuje iná osoba ako konateľ
Od pridelenia maďarského DIČ bude povinne firma podávať daňové priznanie za každé zdaňovacie obdobie do 20. kalendárneho dňa v nasledujúcom mesiaci do Maďarska. Prvý rok je povinnosť podávať mesačné daňové priznania, ktoré sa podávajú na tlačive typu 1565.
Elektronické podávanie mesačných výkazov je možné len po registrácii spoločnosti cez registračný formulár typu A5T180, kde spoločnosť udeľuje právo fyzickej osobe konať v mene spoločnosti pri podávaní výkazov.Táto osoba musí mať pridelené osobné daňové identifikačné číslo.
Po úspešnej registrácií slovenská firma bude môcť podávať priznania aj elektronicky.
Aj keď sa zdá registrácia na prvý pohľad jednoduchá, musím potvrdiť, že maďarské zákony a legislatíva je omnoho zložitejšia ako naša, a preto odporúčam obrátiť sa pri registrácií na odborníkov resp. na účtovníkov, ktorí ovládajú maďarský jazyk na odbornej úrovni. Tím si ušetríte nie len čas, ale aj financie a nervy.
Ak by ste potrebovali kompletnú registráciu vašej spoločnosti neváhajte nás kontaktovať, aktuálne informácie nájdete v článku registrácia pri zásielkovom predaji do Maďarska v roku 2016.
14 komentárov k “Registrácia pri zásielkovom predaji do Maďarska”
17. júna 2015 o 10:39
A je potrebné, ešte predtým, ako začnem posielať tovar do Maďarska byť registrovaný ako platca DPH na Slovensku? Alebo môžem byť neplatcom DPH na Slovensku, posielať zásielky bez DPH a po prekročení limitu v HU sa zaregistrovať tam? Ďakujem
10. júla 2015 o 7:53
nemusíte sa registrovať na platcu DPH. Treba si však odsledovať obrat a ak by ste mali povinnosť sa registrovať podľa §4 (stali by ste sa plnohodnotným platcom DPH), tak už musíte sledovať, či fakturujete slovenskú DPH alebo maďarskú podľa hranice, ktorá je pre Maďarsko vo výške 34.671 EUR.
GAMA píše:
20. januára 2016 o 15:37
predávame tovar do AT – jedná sa o zásielkový predaj, ak sledovaný obrat dosiahneme v priebehu roka, aká je lehota na podanie žiadosti o registráciu DPH po skončení kalendárneho mesiaca v ktorom sme dosiahli obrat?
26. januára 2016 o 11:08
lehota nie je žiadna pretože Vašou povinnosťou je podať žiadosť o registráciu ešte pred dosiahnutím sledovaného obratu za predpokladu, že daný obrat v najbližšej dobe prekročíte.
9. apríla 2016 o 9:40
Do obratu sa berú všetky vystavené faktúry do Maďarska vrátane DPH, či sa slovenská DPH odpočíta a berie sa len základ dane? Do obratu vstupujú aj faktúry vystavené bez DPH, vystavené pre maďarského IČ DPH, tzv. samozdanením?
A ešte mám jednu otázku, čo sa týka Českej republiky. Platí ten istý princíp výpočtu obratu ako v Maďarsku, že sa vypočítava z obratu za 12 po sebe idúcich kalendárnych mesiacov, ktorý nemôže presiahnuť hranicu 43420,00 € bez registrácie?
10. apríla 2016 o 10:28
na základe § 6 a v § 14 zákona o DPH, do obratu sa rátajú všetky dodania formou zásielkového predaja a celková hodnota bez dane a to platí na všetky členské štáty aj CZ.
Po registrácií platiteľ DPH neuvádza toto premiestnenie tovaru do daňového priznania do riadku 15 podaného v tuzemsku (výnimka z premiestnenia § 8 ods.4 písm.b) zákona o DPH), pretože po dosiahnutí limitu určenom krajinou, do ktorej tovar dodáva formou zásielkového predaja, je miestom dodania krajina, kde sa preprava alebo odoslanie tovaru končí, t.j. v Maďarsku.
11. apríla 2016 o 10:11
Dobrý deň, v článku píšete, že obrat nesmie byť prekročený v priebehu 12 po sebe idúcich kalendárnych mesiacov. V §14 ods.2 zákona o DPh je ale napísané, že hodnota tovaru dosiahnutá v kalendárnom roku…..Rozumela som tomu tak, že to obdobie na prekročenie limitu je od 01.01. do 31.12.. Mýlim sa?
12. apríla 2016 o 13:29
máte pravdu, zákon o DPH na SK hovorí o kalendárnom roku.
Na základe informácií od Finančného riaditeľstva z Maďarska sme boli informovaní, že v Maďarsku platí na 12 mesiacov a nie na kalendárny rok pričom zákon o DPH v Maďarsku 30. § odsek (2) definuje tak tiež kalendárny rok pre prekročenie hranice 35.000€.
Ďakujeme za upozornenie, článok sme upravili.
29. septembra 2016 o 19:58
Dobrý deň, je možné aby som registráciu neurobila a následne nedostala pokutu resp., aké sú sankcie za neregistraciu. Je to vôbec možné zistiť či som mala povinnosť sa registrovať?
18. decembra 2016 o 12:50
zistenie takejto povinnosti prebieha len kontrolou našej finančnej správy ako aj kontrolou u odberateľa na strane maďarksej finančnej správy. Pokutu nevieme Vám určiť, kedže ide o porušenie slovenských aj madarských zákonov.
10. mája 2018 o 22:05
získali sme práve maďarské DIČ číslo a faktúry doteraz vystavujeme generovaním z nášho slovenského eshop systému. Počul som že v maďarsku treba mať lokálny fakturačný program ktorý je napojený na NAV (Daňový úrad) a má spĺňať požadované výstupy. Čislovanie faktúr tiež majú byť podľa maďarských pravidiel.
Ako to riešiť najjednoduchšie?
11. mája 2018 o 10:11
odporúčame túto vec konzultovať s daňovým poradcom v Maďarsku, ktorý Vám vie podať relevantné informácie ohľadom Vašej registrácie a povinnostiam v Maďarsku.
Norbert Slavik píše:
19. decembra 2018 o 13:32
prostredníctvom e-shopu predávam tovar do maďarska zasielkovým spôsobom, s.r.o. nie je plátcom DPH. Zákazníci sú prevažne fyzické osoby, ale občas aj firmy, plátcovia DPH. Niektoré z nich požadujú aby som mal na faktúre IČ DPH, lebo že bez toho nevedia faktúru zaúčtovať. Väčšine to nechýba, aspoň sa neozývajú. Pritom na faktúre je uvedené že dodávateľ nie je plátcom DPH. Tvrdia mi, že ak predávam v Maďarsku, som povinný to daňové číslo spoločenstva ( IČ DPH) mať, inak v maďarsku predávať nemôžem. Podľa § 7 zákona o DPH sa registrujú nadobúdatelia, ktorí nadobúdajú tovary z iných členských štátov, nie tí ktorí tovar predávajú. Existuje v maďarsku taký právny predpis podľa ktorého by som mal povinnosť mať pridelené daňové číslo spoločenstva ( IČ DPH)? Ak áno, tak ako ho mám získať u nás na slovensku? Tiež podľa toho §7 zákona o DPH?
21. januára 2019 o 7:37
keďže ide o rozsiahlejší otázku a problematiku, vieme odpovedať na Vašu otázku v rámci poradenstva, kde by sme sa vyjadrili ako správne postupovať na strane tuzemska (SK) ako aj na strane Maďarska.
Prípade záujmu nás kontaktujte na uctovnictvo@ekonoom.sk
Napísať odpoveď pre Bc. Gábor Hulitka Zrušiť odpoveď

References: §4
 § 6
 § 14
 § 8
 §14
 § 7
 §7